In nomine Verbi incarnati. Ego Isimbranus dono Deo et Sancto Petro res meas quæ sunt sitæ in pago Matisconense, in agro Rufiacense, in villa Lornant, videlicet vineas, campos, arbores, totum ab integro, excepto manso qui comiti reddit servitium, et curtilo qui Cubertas vocatur. Sed tali ratione, ut quandiu vixero teneam; et si in paupertate devenero, adjutorium mihi impendant, et post meum discessum ad Sanctum Petrum cum omni integritate perveniant, et singulis annis vitæ meæ, unum modium de vino in vestitura persolvam. S. Isembranni, qui fieri et firmare rogavit. S. Adelelmi. S. Adam. S. Eldeverti. S. Dedingi. S. Nadalis. S. Rainulfi. S. Rotgerii. S. Leberti. S. Ainaldi. S. Ermenberti. Rotbertus levita scripsit.